cyanic-selkie/wikianc huggingface dataset:
Καμπότζη
Εκπαίδευση
αριστερά|μικρογραφία|Το Ινστιτούτο Ξένων Γλωσσών του [[Βασιλικό Πανεπιστήμιο της Πνομ Πεν|Βασιλικού Πανεπιστημίου της Πνομ Πεν.]]
Η απογραφή της Καμπότζης του 2019 υπολόγισε ότι το 88,5% του πληθυσμού ήταν εγγράμματοι (το 91,1% των ανδρών και το 86,2% των γυναικών). Οι άνδρες νεαρής ηλικίας (15-24 ετών) έχουν ποσοστό αλφαβητισμού 89% σε σύγκριση με το ποσοστό των γυναικών που φτάνει το 86% στις γυναίκες της ίδιας ηλικίας.
Το εκπαιδευτικό σύστημα στην Καμπότζη συνεχίζει να αντιμετωπίζει πολλές προκλήσεις. Τα τελευταία χρόνια, κατά τη δεκαετία του 2010 και έπειτα, έχουν σημειωθεί αρκετές βελτιώσεις, ιδίως όσον αφορά την εγγραφή των μαθητών στη πρωτοβάθμια εκπαίδευση και στο σχολικό σύστημα γενικότερα, την εισαγωγή προϋπολογισμού βάσει προγραμμάτων και την ανάπτυξη ενός πλαισίου πολιτικής που βοηθά τα άτομα που κατάγονται από μη προνομιούχες κοινωνικές ομάδες να αποκτήσουν πρόσβαση στην εκπαίδευση. Η χώρα έχει επίσης επενδύσει σημαντικά στην επαγγελματική εκπαίδευση, ειδικά στις αγροτικές περιοχές, με στόχο την αντιμετώπιση της φτώχειας και της ανεργίας. Δύο από τα πιο αναγνωρισμένα πανεπιστήμια της Καμπότζης βρίσκονται στην Πνομ Πεν.
Παραδοσιακά, την εκπαίδευση στην Καμπότζη προσέφεραν τα βατ (βουδιστικοί ναοί), και επομένως στις παλαιότερες εποχές η εκπαίδευση στην Καμπότζη ήταν ανδρικό προνόμιο. Κατά τη διάρκεια του καθεστώτος των Ερυθρών Χμερ, το εκπαιδευτικό σύστημα επηρεάστηκε πάρα πολύ και μάλιστα αρνητικά. Η εκπαίδευση έχει επηρεαστεί αρνητικά από την προσφυγή πολλών νέων στην παιδική εργασία. Σύμφωνα με μια μελέτη του Τσέγιουνγκ Κιμ, η οποία δημοσιεύτηκε το 2011, τα περισσότερα εργαζόμενα παιδιά στην Καμπότζη είναι εγγεγραμμένα στο σχολείο, αλλά η απασχόλησή τους συνδέεται με καθυστερήσεις στην είσοδο τους στο σχολείο, αρνητικές επιπτώσεις στις επιδόσεις τους και αυξημένα ποσοστά εγκατάλειψης του σχολείου.
Όσον αφορά τις ακαδημαϊκές επιδόσεις των παιδιών που φοιτούσαν στις τάξεις του δημοτικού σχολείου, οι έρευνες έδειξαν ότι οι στάσεις και οι πεποιθήσεις των γονέων παίζουν σημαντικό ρόλο. Συγκεκριμένα, η μελέτη διαπίστωσε ότι όσοι μαθητές είχαν χαμηλότερες επιδόσεις, αυτή η χαμηλή επίδοση στα μαθήματα συνδεόταν με τις μοιρολατρικές πεποιθήσεις που είχαν κάποιοι γονείς (δηλαδή, ότι η ανθρώπινη δύναμη δεν μπορεί να αλλάξει το πεπρωμένο του ανθρώπου). Η μελέτη διαπίστωσε περαιτέρω ότι η «διάρκεια διαμονής» των γονέων στην κοινότητα στην οποία μένουν συνδεόταν με την καλύτερη ακαδημαϊκή επίδοση των παιδιών τους. Συνολικά, η μελέτη επεσήμανε τον ρόλο του κοινωνικού κεφαλαίου στην σχολική επίδοση και την πρόσβαση στην εκπαίδευση στην Καμποτζιανή κοινωνία. Παράλληλα, η μελέτη επεσήμανε τον κεντρικό ρόλο που παίζουν οι συμπεριφορές και απόψεις της οικογένειας.
Εγκληματικότητα
Το 2017, η Καμπότζη είχε ποσοστό ανθρωποκτονιών που έφτανε τις 2,4 δολοφονίες ανά 100.000 κατοίκους.
Η πορνεία είναι παράνομη στην Καμπότζη, αλλά φαίνεται να είναι διαδεδομένη. Σε μια σειρά συνεντεύξεων του 1993 που αφορούσαν την πορνεία και έγιναν με γυναίκες, τα τρία τέταρτα των ερωτηθέντων δήλωσαν ότι το να είναι κάποια γυναίκα πόρνη ήταν κοινωνικά σωστό και δεν έβρισκαν κάποια ντροπή στο να ασκήσουν αυτό το επάγγελμα. Την ίδια χρονιά, υπολογίστηκε ότι υπήρχαν περίπου 100.000 εργάτριες του σεξ στην Καμπότζη.
Στις 18 Αυγούστου 2019, ο Πρωθυπουργός Χουν Σεν υπέγραψε οδηγία που απαγορεύει στο Υπουργείο Οικονομικών να εκδίδει άδειες λειτουργίας σε πλατφόρμες τυχερών παιχνιδιών στο Διαδίκτυο, ενώ οι φορείς εκμετάλλευσης που κατέχουν επί του παρόντος διαδικτυακές άδειες θα επιτρέπεται να συνεχίσουν να λειτουργούν τις υπηρεσίες τους μόνο μέχρι τη λήξη αυτών των αδειών. Σαν δικαιολογία για την ψήφιση της νέας πολιτικής επισημάνθηκε ότι «ορισμένοι αλλοδαποί έχουν χρησιμοποιήσει αυτήν τη μορφή τζόγου για να εξαπατήσουν θύματα εντός και εκτός της χώρας». Η Καμπότζη είχε εκδώσει περισσότερες από 150 άδειες σε υπηρεσίες διαδικτυακού τζόγου, με στόχο να λειτουργήσουν στην Καμπότζη, πριν από την ανακοίνωση αυτής της νέας πολιτικής.
Πολιτισμός
μικρογραφία|Η ιστορία του [[Βορβόνγκ και Σορβόνγκ|Βορβόνγκ και του Σορβόνγκ σε εικονογράφηση του 19ου αιώνα.]] Διάφοροι παράγοντες έχουν συμβάλλει στη διαμόρφωση του καμποτζιανού πολιτισμού, όπως ο βουδισμός Θεραβάντα (εθνική θρησκεία της χώρας), ο Ινδουισμός, η γαλλική αποικιοκρατία, ο πολιτισμός του Άνγκορ αλλά και οι επιρροές της σύγχρονης παγκοσμιοποίησης. Το Υπουργείο Πολιτισμού και Καλών Τεχνών της Καμπότζης είναι υπεύθυνο για την προώθηση και την ανάπτυξη του πολιτισμού της Καμπότζης. Ο πολιτισμός της Καμπότζης δεν περιλαμβάνει μόνο τον πολιτισμό της πλειοψηφίας των κατοίκων, οι οποίοι ζουν στις πεδιάδες του νότου και του κέντρου, αλλά και περίπου 20 φυλές με ξεχωριστούς πολιτισμούς οι οποίοι ζουν στις ορεινές περιοχές. Αυτές οι φυλές λέγονται Χμερ Λεού, ενώ ο όρος αυτός επινοήθηκε από τον Νοροντόμ Σιχανούκ, για να ενθαρρύνει την ενότητα μεταξύ των ορεινών και των πεδινών Καμποτζιανών.
Παραδοσιακά, οι Χμερ έχουν χρησιμοποιήσει τα λεγόμενα φύλλα τρα προκειμένου να καταγράψουν διάφορες πληροφορίες. Δηλαδή, το αντίστοιχο των παπύρων είναι τα φύλλα τρα για τους Καμποτζιανούς. Τα βιβλία που έχουν γραφτεί σε φύλλα τρα περιλαμβάνουν διάφορες ειδολογικές κατηγορίες: θρύλους των Χμερ, θρύλους του βουδισμού Ραμαγιάνα, πληροφορίες για την προέλευση του Βουδισμού αλλά και βιβλία με βουδιστικές προσευχές. Τα φύλλα τρα τοποθετούνται σε ύφασμα, για να προστατευτούν από την υγρασία και τις κλιματολογικές συνθήκες, εξασφαλίζοντας την επιβίωση τους στον χρόνο. αριστερά|μικρογραφία|280x280εσ|Αγώνες σκαφών κατά τη διάρκεια της γιορτής του [[Μπον Ομ Τουκ.]] Το Μπον Ομ Τουκ (Καμποτζιανή Εορτή Νερού και Σελήνης) είναι ένας ετήσιος διαγωνισμός κωπηλασίας. Είναι η εθνική εορτή της Καμπότζης και πόλος έλξης των τουριστών, εσωτερικών αλλά και ξένων. Το Μπον Ομ Τουκ λαμβάνει χώρα στα τέλη της εποχής των βροχών, χονδρικά δηλαδή στα τέλη του Οκτωβρίου. Η εορτή αυτή λαμβάνει χώρα, όταν ο ποταμός Μεκόνγκ αρχίζει να υποχωρεί και επομένως η έκταση και το μέγεθος του να μειώνεται στα κανονικά του επίπεδα (στην εποχή των μουσώνων, οι ποταμοί στην Καμπότζη, την Ινδία και άλλες χώρες μεγαλώνουν σε πλάτος λόγω των βροχοπτώσεων) επιτρέποντας στον ποταμό Τονλεσάπ να αντιστρέψει τη ροή του. Περίπου το 10% του πληθυσμού της Καμπότζης συμμετέχει ή επισκέπτεται την εκδήλωση κάθε χρόνο. Εκεί παίζει παιχνίδια, ευχαριστεί τη σελήνη, παρακολουθεί ρίψεις πυροτεχνημάτων, συμμετέχει σε δείπνα και παρακολουθεί τον αγώνα κωπηλασίας σε μια ατμόσφαιρα εορτής.
Κάθε χρόνο, οι Καμποτζιανοί επισκέπτονται παγόδες σε όλη την Καμπότζη, για να τιμήσουν τους προγόνους τους, στην εορτή του Πτσουμ Μπεν (Ημέρα των Προγόνων). Κατά τη διάρκεια της δεκαπενθήμερης Εορτής των Προγόνων, οι άνθρωποι κάνουν προσευχές και προσφέρουν φαγητό στα πνεύματα των νεκρών συγγενών τους. Για τους περισσότερους Καμποτζιανούς, η εορτή των προγόνων είναι μια ευκαιρία να τιμήσουν την τιμή των προγόνων τους, οι οποίοι πέθαναν κατά την περίοδο 1975–1979, όταν και κυβέρνησαν οι Ερυθροί Χμερ.
Κουζίνα
Το ρύζι είναι βασική τροφή για τους κατοίκους της Καμπότζης, όπως και σε άλλες χώρες της Νοτιοανατολικής Ασίας. Σημαντικό μέρος της διατροφής των κατοίκων είναι και τα ψάρια, που ψαρεύονται από τους ψαράδες στους ποταμούς Μεκόνγκ και Τονλεσάπ. Η κατανάλωση ψαριών και προϊόντων, που παράγονται με τη χρήση ψαριών ανά κάτοικο το 2000 ήταν 20 κιλά ανά κάτοικο. Μερικά από τα ψάρια, που έχουν οι Καμποτζιανοί μετατρέπονται σε πραχόκ. Το πραχόκ αποτελεί μια μορφή ψαριού το οποίο διατηρείται για μετέπειτα κατανάλωση, ιδίως σε περιόδους όπου η προσφορά ψαριών ήταν λιγότερη στην Καμπότζη.
Η κουζίνα της Καμπότζης περιέχει τροπικά φρούτα, σούπες και νουντλς. Βασικά συστατικά των πιάτων της καμποτζιανής κουζίνας είναι το λάιμ καφίρ, το λεμονόχορτο, το σκόρδο, η σάλτσα ψαριού, η σάλτσα σόγιας, ο ταμάρινδος, το τζίντζερ, η σάλτσα στρειδιών, το γάλα καρύδας και το μαύρο πιπέρι. Γνωστά πιάτα της καμποτζιανής κουζίνας είναι μεταξύ άλλων το νουμ μπαν τσοκ, (នំបញ្ចុក), το ψάρι αμόκ (អាម៉ុកត្រី) και το απίνγκ (អាពីង). Η καμποτζιανή κουζίνα διαθέτει επίσης μια ποικιλία από φαγητά του δρόμου.
Η γαλλική αποικιοκρατία στην Καμπότζη έχει επιδράσει στη διαμόρφωση της σημερινής καμποτζιανής κουζίνας. Ένα από τα πιάτα, που δημιουργήθηκαν με γαλλικές επιρροές είναι το καμποτζιανό κόκκινο κάρυ με κομμένο ψωμί μπαγκέτας. Τα ψημένα κομμάτια μπαγκέτας βυθίζονται στο κάρυ και τρώγονται. Το κόκκινο κάρυ της Καμπότζης τρώγεται επίσης με χυλοπίτες από ρύζι και φιδέ από ρύζι. Πιθανώς το δημοφιλέστερο πιάτο στην Καμπότζη είναι το κούι τεάβ. Το κούι τεάβ είναι μια σούπα ρυζιού η οποία φτιάχνεται από χοιρινό ζωμό με τηγανητό σκόρδο, κρεμμύδια, φρέσκα κρεμμυδάκια. Το κούι τεάβ, πέρα από τα προαναφερθέντα συστατικά, μπορεί να διαθέτει διάφορες επικαλύψεις (π.χ. κεφτεδάκια βοείου κρέατος, γαρίδες, χοιρινό συκώτι ή μαρούλι). Η πιπεριά Καμπότ, η οποία παράγεται στην Καμπότζη, λέγεται ότι είναι η καλύτερη ποικιλία πιπεριάς στον κόσμο. Η πιπεριά Καμπότ χρησιμοποιείται σαν συνοδευτικό σε τοπικά πιάτα με καβούρια, αλλά και σε πιάτα με καλαμάρια, που σερβίρονται από εστιατόρια, που βρίσκονται κοντά στον ποταμό Όου Τροτζάκ Τζετ. Η κουζίνα της Καμπότζης είναι σχετικά άγνωστη στον κόσμο, σε σύγκριση με τη διεθνή απήχηση, που έχουν οι κουζίνες της Ταϊλάνδης και του Βιετνάμ.
Αναψυκτικά
Οι Καμποτζιανοί πίνουν άφθονο τσάι. Το κέντρο της καλλιέργειας τσαγιού στην Καμπότζη είναι η επαρχία Μοντουλκίρι, αλλά και η περιοχή γύρω από το Κιριρόμ. Το καμποτζιανό τε κρολάπ είναι ένα ισχυρό τσάι, το οποίο φτιάχνεται βάζοντας νερό και μια μάζα από φύλλα τσαγιού σε ένα μικρό ποτήρι. Έπειτα, πέρα από το μικρό ποτήρι, πάνω από το ποτήρι τοποθετείται και ένα πιατάκι. Το μείγμα αναποδογυρίζεται, με στόχο την παραγωγή του τσαγιού. Όταν αποκτήσει μια αρκετά σκοτεινή απόχρωση, το τσάι μεταγγίζεται σε ένα άλλο φλιτζάνι και προστίθεται άφθονη ζάχαρη, αλλά όχι γάλα. Το τσάι με λεμόνι (τε κντάου κροτς τσχμα) είναι άλλη μια παραλλαγή του τσαγιού στην Καμπότζη. Φτιάχνεται από κινέζικο τσάι με κόκκινη σκόνη και χυμό λεμονιού. Είναι εξίσου αναζωογονητικό, είτε το καταναλώσει κάποιος κρύο, είτε ζεστό. Γενικά σερβίρεται μαζί με μια μεγάλη δόση ζάχαρης.
Όσον αφορά τον καφέ, οι κόκκοι καφέ κατά βάση εισάγονται από το Λάος και το Βιετνάμ – αν και ο εγχώριος καφές από την επαρχία Ρατανακίρι και την επαρχία Μοντουλκίρι επαρκεί, για να καλύψει ορισμένες από τις ανάγκες της χώρας και επομένως μπορεί να βρεθεί σε ορισμένα σημεία. Τα φασόλια ψήνονται παραδοσιακά με τη χρήση βουτύρου και ζάχαρης, καθώς και διάφορα άλλα συστατικά (π.χ. ρούμι, χοιρινό λίπος και πολλά άλλα), δίνοντας στο φαγητό μια περίεργη, μερικές φορές ελαφρώς σοκολατένια γεύση.
Η Καμπότζη έχει πολλές βιομηχανίες ζυθοποιίας, κυρίως στην επαρχία Σιχανουκβίλ και το Πνομ Πεν. Υπάρχει επίσης ένας αυξανόμενος αριθμός ζυθοποιείων μικρού μεγέθους με έδρα την Πνομ Πεν και το Σιέμ Ρεάπ. Μεταξύ της τετραετίας 2014-2018, ο αριθμός των ζυθοποιιών, που παράγουν χειροποίητη μπύρα αυξήθηκε από δύο σε εννέα. Το 2019 υπήρχαν 12 ζυθοποιίες μικρού μεγέθους στην Καμπότζη.
Το κρασί από ρύζι είναι ένα δημοφιλές αλκοολούχο ποτό. Η ποιότητά του καμποτζιανού κρασιού ποικίλει πάρα πολύ ανάλογα με τον κατασκευαστή και συχνά εμπλουτίζεται με φρούτα ή φαρμακευτικά βότανα. Όταν το ποτό παρασκευάζεται με μουσκεμένα φρούτα ή μπαχαρικά, όπως το λικέρ Σομπάι, ονομάζεται σρα τραμ (εμποτισμένο κρασί). Το σρα τραμ έχει γίνει δημοφιλέστερο τόσο στην Καμπότζη όσο και στο εξωτερικό με την ανάπτυξη του τουρισμού, καθώς έχει πιο "ομαλή" γεύση από το κρασί με ρύζι.
Αθλητισμός
Το ποδόσφαιρο είναι ένα από τα δημοφιλέστερα αθλήματα στην Καμπότζη, αν και το ποδόσφαιρο δεν παίζεται τόσο σε επαγγελματικό επίπεδο όσο στο δυτικό κόσμο λόγω των οικονομικών δυσχερειών της Καμπότζης. Το ποδόσφαιρο εισήχθη στην Καμπότζη από τους Γάλλους αποικιοκράτες και έγινε δημοφιλές στους ντόπιους. Η εθνική ομάδα ποδοσφαίρου της Καμπότζης κατέκτησε την τέταρτη θέση στο Ασιατικό Κύπελλο του 1972, αλλά μετά τον εμφύλιο πόλεμο, που ξέσπασε μετά το 1975, η ανάπτυξη του ποδοσφαίρου και της εθνικής ομάδας στην Καμπότζη έχει επιβραδυνθεί.
Δυτικά αθλήματα όπως η καλαθοσφαίριση, το βόλεϊ, το μποντιμπίλντινγκ, το χόκεϊ επί χόρτου, το ράγκμπι, το γκολφ και το μπέιζμπολ συγκαταλέγονται μεταξύ των αθλημάτων, που γίνονται ολοένα και δημοφιλέστερα στην Καμπότζη. Το βόλεϊ είναι το δημοφιλέστερο άθλημα στη χώρα. Στην Καμπότζη υπάρχουν και ορισμένα αθλήματα, που έχουν αναπτυχθεί εκεί. Αυτά είναι μεταξύ άλλων οι αγώνες κωπηλασίας, οι βουβαλοδρομίες, το Πραντάλ Σερέι, η παραδοσιακή πάλη των Χμερ και το Μποκατόρ. Η Καμπότζη συμμετείχε για πρώτη φορά σε Ολυμπιακούς Αγώνες το 1956, στο άθλημα της ιππασίας. Η Καμπότζη φιλοξένησε τους Αγώνες των Νέων Αναδυόμενων Δυνάμεων του 1966 στην Πνομ Πεν. Οι Αγώνες των Νέων Αναδυόμενων Δυνάμεων ήταν μια εναλλακτική στους Ολυμπιακούς Αγώνες που ανέπτυξε η Ινδονησία, σαν αντίδραση στον αποκλεισμό της από τους Ολυμπιακούς Αγώνες το 1962.
Χορός
Ο καμποτζιανός χορός μπορεί να χωριστεί σε τρεις κύριες κατηγορίες. Αυτές είναι ο κλασικός χορός των Χμερ, ο λαϊκός χορός και οι κοινωνικού τύπου χοροί. Αμφισβητείται από που προήλθε ο κλασικός χορός των Χμερ. Οι περισσότεροι Καμποτζιανοί (Χμερ) λόγιοι πιστεύουν ότι η προέλευση του κλασσικού χορού των Χμερ ανάγεται στο Άνγκορ, όπως διαπιστώνουν από τις ομοιότητες που έχουν τα χαρακτηριστικά του σημερινού κλασικού χορού των Χμερ και οι τοιχογραφίες σε ναούς του Άνγκορ στο μεσαίωνα. Παράλληλα, άλλοι υποστηρίζουν ότι τα σύγχρονα στυλ χορού των Χμερ έγιναν γνωστά (ή ξαναέγιναν γνωστά) στους Χμερ από τους χορευτές της βασιλικής αυλής της Ταϊλάνδης στον 19ο αιώνα, όταν και η Καμπότζη αποτελούσε τμήμα του Σιάμ (Ταϊλάνδη).
Ο κλασικός χορός των Χμερ είναι μια καλή τέχνη η οποία εδραιώθηκε και αναπτύχθηκε στις αυλές της Καμπότζης. Σήμερα, ο κλασικός χορός των Χμερ χρησιμοποιείται για ψυχαγωγικούς και τελετουργικούς σκοπούς. Οι χοροί εκτελούνται από άριστα εκπαιδευμένους άνδρες και γυναίκες σε δημόσιες περιστάσεις. Οι χοροί χρησιμοποιούνται για να αποτίσουν φόρο τιμής σε κάτι, να κάνουν κάποια επίκληση ή για να αναπαραστήσουν παραδοσιακές ιστορίες και επικά ποιήματα όπως, π.χ. το Ρεαμκέρ. Το Ρεαμκέρ είναι η μερική έκδοση του βουδιστικού έπους Ραμαγιάνα. Ο κλασσικός χορός της Καμπότζης λέγεται και Ρομπάμ Πρεά Ρεάτς Τροάπ (របាំព្រះរាជទ្រព្យ «θέατρο του βασιλικού πλούτου»). Συγχρόνως με αυτό το είδος του χορού παίζεται μουσική, την οποία παίζει ένα σύνολο το οποίο κρατά πιπεράκια. Το σύνολο αυτό συνοδεύεται από μια φωνητική χορωδία.
Ο λαϊκός χορός της Καμπότζης συχνά παίζεται με τη συνοδεία της μουσικής μαχόρι. Γιορτάζει την πολυμορφία της Καμπότζης, σε πολιτιστικό και εθνοτικό επίπεδο. Οι λαϊκοί χοροί προέρχονται από τα χωριά. Οι λαϊκοί χοροί παίζονται κατά κύριο λόγο στα χωριά και παίζονται κατά κύριο λόγο από τους χωρικούς για την ψυχαγωγία των συγχωριανών τους. Οι κινήσεις του λαϊκού χορού των χωριών έχουν λιγότερη εξειδίκευση και λεπτομέρεια. Οι χορευτές φορούν δικά τους ρούχα και όχι απαραίτητα στολές. Τέτοιους χορούς, μεταξύ άλλων, χορεύουν οι αγρότες, οι Τσαμ και οι φυλές στην ορεινή Καμπότζη. Συνήθως έχουν ταχύτερους ρυθμούς και εξέλιξη από τον κλασικό χορό των Χμερ. Οι λαϊκοί χοροί παρουσιάζουν θέματα που απασχολούν τη ζωή του «κοινού ανθρώπου», όπως η αγάπη, η κωμωδία ή η αποτροπή της επίσκεψης των κακών πνευμάτων.
Οι κοινωνικοί χοροί είναι οι χοροί στους οποίους συμμετέχουν οι καλεσμένοι σε συμπόσια, πάρτι ή άλλες άτυπες κοινωνικές συγκεντρώσεις. Οι παραδοσιακοί κοινωνικοί χοροί των Χμερ έχουν ομοιότητες και αναλογίες με τους λεγόμενους κοινωνικούς χορούς άλλων εθνών της Νοτιοανατολικής Ασίας. Μερικοί κοινωνικοί χοροί των Χμερ είναι οι κυκλικοί χοροί Ρομβόνγκ και Ρομκμπάτς. Κοινωνικοί χοροί των Χμερ είναι και οι χοροί Σαραβάν και Λαμ Λεάβ. Σύγχρονοι δυτικοί χοροί, όπως οι Τσατσά, Μπολέρο και Μάντισον, έχουν επίσης επηρεάσει τις χορευτικές παραδόσεις της Καμπότζης.
Βιβλιοθήκες
Η Εθνική Βιβλιοθήκη της Καμπότζης άνοιξε το 1924. Υπέστη μεγάλες ζημιές και καταστροφές κατά την τετραετία που κυβέρνησαν οι Ερυθροί Χμερ.
Μουσική
αριστερά|μικρογραφία|Ο [[Σιν Σισαμούθ, διάσημος καμποτζιανός τραγουδιστής]] Η παραδοσιακή καμποτζιανή μουσική ανάγεται χρονικά πολύ πίσω, στην εποχή της αυτοκρατορίας των Χμερ. Βασιλικοί χοροί όπως ο χορός Απσάρα αποτελούν σύμβολα του καμποτζιανού πολιτισμού, όπως και τα σύνολα Μαχόρι που συνοδεύουν τους βασιλικούς χορούς. Το Τσαπέι και το Αγιάι αποτελούν πιο αγροτικές μορφές της καμποτζιανής μουσικής. Το τσαπέι είναι δημοφιλέστερο στους μεγαλύτερους και συνήθως είναι μια σόλο παράσταση ενός άνδρα που κρατά μια καμποτζιανή κιθάρα (τσαπέι) ανάμεσα σε στίχους α καπέλα. Οι στίχοι έχουν συνήθως ηθική ή θρησκευτική θεματολογία.
Το αγιάι μπορεί να παιχτεί σόλο ή από μια δυάδα, δηλαδή από έναν άνδρα και μια γυναίκα και συχνά είναι κωμικού χαρακτήρα. Το καμποτζιανό αγιάι είναι μια μορφή λυρικής ποίησης, συχνά γεμάτη από διπλές εντολές. Μπορεί να εκτελεστεί είτε με την εφαρμογή ενός πρότερα γραμμένου σεναρίου, ή αυτοσχεδιαστικά. Όταν το αγιάι τραγουδιέται από ένα δίδυμο, ο άνδρας και οι γυναίκες εναλλάσσονται στη θέση του ομιλητή, «απαντούν» στον στίχο του άλλου ή θέτουν γρίφους για να τους λύσει ο άλλος, με μικρά διαλείμματα μεταξύ των στίχων που λένε οι δύο συμμετέχοντες, όπου παίζεται ένα μουσικό όργανο. Το Πλενγκ καά (κυριολεκτικά: "μουσική του γάμου") είναι ένα σύνολο παραδοσιακής μουσικής και τραγουδιών των Χμερ. Παίζονται τόσο για ψυχαγωγικούς σκοπούς αλλά και ως συνοδευτικό κομμάτι στις διάφορες τελετουργίες ενός παραδοσιακού καμποτζιανού γάμου, που διαρκεί πάνω από μία μέρα.
Η λαϊκή μουσική της Καμπότζης παίζεται με όργανα δυτικού τύπου ή με ένα μείγμα καμποτζιανής και δυτικής προέλευσης οργάνων. Η χορευτική μουσική συντίθεται σε συγκεκριμένα στυλ για κοινωνικούς χορούς. Η μουσική του Σιν Σισαμούθ, του Ρος Σερεϊσοθεά και του Ρεν Παν (δεκαετίες 1960 και 1970) θεωρείται ως η κλασική ποπ μουσική της Καμπότζης. Κατά τη διάρκεια της Επανάστασης των Ερυθρών Χμερ, πολλοί κλασικοί και δημοφιλείς τραγουδιστές της δεκαετίας του 1960 και του 1970 σκοτώθηκαν από το καθεστώς, ή πέθαναν από την πείνα ή την υπερβολική εργασία, που τους υποχρέωσε να κάνουν το καθεστώς των Ερυθρών Χμερ. Πολλές πρωτότυπες κασέτες με τραγούδια, που γράφτηκαν εκείνη τη περίοδο χάθηκαν ή καταστράφηκαν.
Το αυστραλιανό συγκρότημα χιπ χοπ Astronomy Class έκανε μερικές ηχογραφήσεις με την Κακ Τσανθί, μια τραγουδίστρια από την Καμπότζη.
Το ροκ εν ρολ συγκρότημα Dengue Fever περιλαμβάνει μια Καμποτζιανή τραγουδίστρια. Κατατάσσεται ως συγκρότημα το οποίο ανήκει στο είδος της «παγκόσμιας μουσικής» και συνδυάζει την καμποτζιανή μουσική με τη ροκ δυτικού τύπου.
Επιστήμη και Τεχνολογία
Το 1999 συστάθηκε η Εθνική Επιτροπή Επιστήμης και Τεχνολογίας που εκπροσωπεί 11 υπουργεία. Αν και για τα 33 δημόσια πανεπιστήμια της χώρας υπεύθυνα για τη λειτουργία τους είναι επτά υπουργεία, η πλειονότητα των πανεπιστημίων της Καμπότζης υπάγεται στο Υπουργείο Παιδείας, Νεολαίας και Αθλητισμού.
Το 2010, το Υπουργείο Παιδείας, Νεολαίας και Αθλητισμού ενέκρινε μια νέα Πολιτική για την Ανάπτυξη της Έρευνας στον Εκπαιδευτικό Τομέα. Αυτή η κίνηση με τη δημιουργία αυτής της πολιτικής για την ανάπτυξη της έρευνας στην εκπαίδευση εκπροσωπεί το πρώτο βήμα προς τη δημιουργία μιας εθνικής προσέγγισης για την έρευνα και ανάπτυξη στον τομέα της τριτοβάθμιας εκπαίδευσης και την εφαρμογή των προϊόντων της έρευνας για το συμφέρον της ανάπτυξης της χώρας.
Ψηφιακό αρχείο EPT
Κατηγορία:Καμπότζη Κατηγορία:Ινδοκίνα Κατηγορία:Κράτη της Νοτιοανατολικής Ασίας Κατηγορία:Πρώην γαλλικές αποικίες
233 Αστερόπη
Η Αστερόπη (Asterope) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,21. Ανακαλύφθηκε το 1883 από τον Αλφόνς Μπορελλύ, που παρατηρούσε από τη Μασσαλία, και πήρε το όνομά της από τη Στερόπη, μία από τις Πλειάδες στην ελληνική μυθολογία.
Φυσικά χαρακτηριστικά
Η μέση διάμετρος της Αστερόπης υπολογίσθηκε σε 103 χλμ. Ο φασματικός της τύπος είναι T, ενώ το άλβεδό της είναι 0,087. Η Αστερόπη περιστρέφεται γύρω από τον εαυτό της μία φορά κάθε 19 ώρες και 42 λεπτά.
Εξωτερικοί σύνδεσμοι
Αστεροπη
Παγκόσμιο Πρόγραμμα Σίτισης
Το WFP παρέχει τροφή σε, κατά προσέγγιση, 90 εκατομμύρια ανθρώπους στον κόσμο, από τα οποία 58 εκατομμύρια είναι παιδιά. Από το αρχηγείο του στη Ρώμη και από περισσότερες από 80 βάσεις στον κόσμο, το WFP προσπαθεί να βοηθήσει άτομα που δεν είναι ικανά να παράγουν ή να βρουν αρκετή τροφή για τους εαυτούς τους και τις οικογένειές τους. Η οργάνωση συνεπικουρείται από διάφορες ΜΚΟ, επιχειρήσεις και κυβερνήσεις που προσφέρουν δωρεές.
Γενική επισκόπηση
Το WFP συστάθηκε για πρώτη φορά το 1960 στο συνέδριο της Διεθνούς Οργάνωσης Τροφίμων και Γεωργίας(FAO) όταν ο Τζορτζ ΜακΓκόβερν, διευθυντής του Προγράμματος Φαγητό για την Ειρήνη, πρότεινε την εφαρμογή ενός πολύπλευρου προγράμματος παροχής τροφής. Το WFP συστάθηκε επίσημα το 1963 από τον FAO και την Γενική Συνέλευση των Ηνωμένων Εθνών σε μια πρωταρχική τριετή πειραματική μορφή. Το 1965, το πρόγραμμα επεκτάθηκε και τέθηκε σε πλήρη εφαρμογή.
Ο οργανισμός
Το WFP διοικείται από ένα διοικητικό συμβούλιο 36 μελών. Η Τζοζέτ Σέεραν είναι η τωρινή διευθυντής του συμβουλίου, διορισμένη από το Γενικό Γραμματέα των Ηνωμένων Εθνών και τον Γενικό Διευθυντή του FAO, για 5 χρόνια. Η οργάνωση αριθμεί προσωπικό 10.587 ατόμων (2006) με το 92% να βρίσκεται σε υπηρεσία.
Στόχοι και προοπτικές
Το WFP πασχίζει να εξαλείψει την πείνα και τον υποσιτισμό, με πρωταρχικό στόχο την εξάλειψη της ίδιας της ανάγκης για παροχή τροφής. Οι βασικοί στόχοι των δράσεων του WFP, σύμφωνα με το καταστατικό της οργάνωσης, είναι η παροχή φαγητού για τους πρόσφυγες και για άτομα που βρίσκονται σε ανάγκη, η βελτίωση της διατροφής και της ποιότητας ζωής των ασθενέστερων ατόμων καθώς και η δημιουργία υποδομών για την ανάπτυξη της αυτοσυντήρησης των επί μέρους υποβαθμισμένων κοινοτήτων.
Δραστηριότητες
Το 2006, η οργάνωση μοίρασε συνολικά 4 εκατομμύρια τόνους φαγητού σε 87,8 εκατομμύρια ανθρώπους σε 78 χώρες. Παρήχθη βοήθεια σε 63,4 εκατομμύρια άτομα εν μέσω κρίσιμων επιχειρήσεων, σε περιόδους πολέμου και φυσικών καταστροφών ή περιόδους οικονομικής κατάρευσης σε χώρες όπως η Κένυα, ο Λίβανος, και το Σουδάν. Τα άμεσα χρέη από τις επιχειρήσεις ανήλθαν σε 2,9 δισεκατομμύρια δολάρια. Βοήθεια παρέχεται στην Αιθιοπία καθώς και στο Νταρφούρ.
Εξωτερικοί σύνδεσμοι
Κατηγορία:Οργανισμός Ηνωμένων Εθνών Κατηγορία:Βραβευμένοι με Νόμπελ Ειρήνης
Ναυμαχία του Τραφάλγκαρ
Η Ναυμαχία του Τραφάλγκαρ (21 Οκτωβρίου 1805) ήταν μία ναυτική συμπλοκή που πραγματοποιήθηκε μεταξύ του βρετανικού Βασιλικού Ναυτικού και του συμμαχικού στόλου του γαλλικού και ισπανικού Ναυτικού, κατά τη διάρκεια του πολέμου του Γ' Συνασπισμού (Αύγουστος-Δεκέμβριος 1805) και των Ναπολεόντειων Πολέμων (1796-1815).
Είκοσι επτά βρετανικά πλοία γραμμής με επικεφαλής τον ναύαρχο Οράτιο Νέλσονα νίκησαν τριάντα τρία γαλλικά και ισπανικά πλοία γραμμής υπό τον Γάλλο ναύαρχο Πιερ-Σαρλ Βιλνέβ, στον Ατλαντικό Ωκεανό, έξω από τη νοτιοδυτική ακτή της Ισπανίας, δυτικά του ακρωτηρίου Τραφάλγκαρ. Ο γαλλο-ισπανικός στόλος έχασε 21 πλοία, χωρίς να χαθεί ούτε ένα βρετανικό πλοίο. Ήταν η πιο αποφασιστική ναυμαχία του πολέμου, τερματίζοντας οριστικά τα γαλλικά σχέδια εισβολής στην Αγγλία.
Η βρετανική νίκη επιβεβαίωσε θεαματικά τη ναυτική υπεροχή που είχε δημιουργήσει η Βρετανία κατά τον 18ο αιώνα και επιτεύχθηκε εν μέρει με την παρέκκλιση του Νέλσονα από την επικρατούσα ναυτική τακτική. Η συνηθισμένη τακτική, τότε, ήταν να εμπλακεί ο εχθρικός στόλος σε μία ενιαία παράλληλη γραμμή μάχης, ώστε να διευκολυνθεί η σηματοδότηση στη μάχη και στην απαγκίστρωση και να μεγιστοποιηθεί το πεδίο του πυρός και οι περιοχές-στόχοι. Ωστόσο, ο Νέλσον χώρισε τις μικρότερες σε αριθμό δυνάμεις του σε δύο στήλες κατευθυνόμενες κάθετα εναντίον του εχθρικού στόλου, με καθοριστικά αποτελέσματα.
Η ναυμαχία
Επί χρόνια τα στρατεύματα του Ναπολέοντα μαίνονταν σ' όλη την Ευρώπη καταβάλλοντας τη μία μεγάλη δύναμη ύστερα από την άλλη. Μόνο η Αγγλία είχε απομείνει εμπόδιο στο δρόμο του και στα σχέδιά του για την κατάκτηση της δυτικής Ευρώπης. Όταν έγινε φανερή η πρόθεσή του να εισβάλει στην Αγγλία, δόθηκε διαταγή στον Νέλσονα να βρει και να χτυπήσει το στόλο του Ναπολέοντα.
Στις 16 Σεπτεμβρίου του 1805 ο Γάλλος ναύαρχος Πιερ-Σαρλ Βιλνέβ έλαβε εντολή να αποπλεύσει με τον στόλο του από το Κάδιθ (Ισπανία), με προορισμό τη Νάπολη (Ιταλία), όπου θα αποβίβαζε στρατεύματα για τη γαλλική εκστρατεία στη νότια Ιταλία. Τη νύχτα της 19ης προς την 20ή Οκτωβρίου ο γαλλικός στόλος άφησε το Κάδιθ και προσπάθησε να περάσει απαρατήρητος στη δυτική Μεσόγειο για να μην αναγκαστεί να δώσει μάχη με τον αγγλικό στόλο, που καιροφυλακτούσε. Δεν τα κατάφερε, καθώς τον πρόλαβε ο Νέλσον στα ανοιχτά του ακρωτηρίου Τραφάλγκαρ.
Ο λόρδος Οράτιος Νέλσον, ο μεγάλος ήρωας της Αγγλίας, ήταν ο αρχηγός του στόλου. Βρισκόταν στο κατάστρωμα της ναυαρχίδας του, της Βίκτορι, φορώντας τη στολή του ναυάρχου με τα τέσσερα αστέρια στο στήθος, που του είχαν απονεμηθεί για τις πολλές του νίκες στο ναυτικό. Αυτές οι νίκες του, πάντως, του είχαν στοιχίσει το δεξί του μάτι και χέρι.
Η ναυμαχία άρχισε με την επίθεση των Γαλλο-Ισπανών κατά των αγγλικών καραβιών. Μία κανονιά έσχισε το μεγάλο ίστιο του Βίκτορι. Ένα λεπτό αργότερα όλος ο βρετανικός στόλος δεχόταν πυκνά χτυπήματα από τα κανόνια του εχθρού.
Οι Άγγλοι ναύτες, σύμφωνα με τις διαταγές του Νέλσονα, δεν είχαν ανοίξει ακόμα πυρ. Όταν πια εντάθηκε ακόμα περισσότερο το πυρ των Γάλλων και των Ισπανών, ο Άγγλος ναύαρχος διέταξε πυρ.
Το Βίκτορι άρχισε κι αυτό να ρίχνει κανονιοβολισμούς από απόσταση τριάντα μόνο πόδια και όρμησε εναντίον ενός γαλλικού πλοίου κόβοντάς το σχεδόν στη μέση. Έπειτα άρχισαν να βάλλουν και τα υπόλοιπα βρετανικά πολεμικά. Η ατμόσφαιρα γέμισε καπνούς και οι άντρες μάχονταν πλέον σώμα με σώμα πάνω στα καταστρώματα των συγκρουσθέντων σκαφών. Ο Νέλσον πολεμούσε δίπλα στους ναύτες, ήταν όμως εύκολος στόχος με την πλούσια και αστραφτερή στολή του. Ένας από τους αξιωματικούς του τού σύστησε να βγάλει τον μανδύα του με τα παράσημα για να μην τον αναγνωρίσουν οι εχθροί του. Ο Νέλσον του αποκρίθηκε ήρεμα: "Πολεμώντας τ' απέκτησα και πολεμώντας θα πεθάνω μαζί τους".
Χάρη στο ευφυές στρατήγημα του Νέλσον, ο βρετανικός στόλος διεμβόλισε τις εχθρικές γραμμές από δύο σημεία, νικώντας κατά κράτος στους γαλλοϊσπανούς, που είχαν παρατάξει τα πλοία τους σε μία γραμμή, το ένα πίσω από το άλλο. Όταν ανέφεραν στον Νέλσονα το αποτέλεσμα της μάχης, ψέλισσε με κόπο "Δόξα τω Θεώ, έκανα το καθήκον μου". Στις 16:30 ο Νέλσον άφησε την τελευταία του πνοή πάνω στη ναυαρχίδα του Βίκτορι.
Στη ναυμαχία, οι Γαλλοϊσπανοί είχαν 3.243 νεκρούς και 2.538 τραυματίες, ενώ αιχμαλωτίστηκαν 8.000 άνδρες, ανάμεσά τους και ο επικεφαλής του στόλου τους ναύαρχος Βιλνέβ. Οι Άγγλοι έχασαν 458 νεκρούς και 1.208 τραυματίες.
Από τη στιγμή που εξαλείφθηκε η απειλή της γαλλικής εισβολής, τα Βρετανικά στρατεύματα μπορούσαν πλέον να χρησιμοποιηθούν στις μάχες στην Ευρώπη, πράγμα που έπαιξε σημαντικό ρόλο στην τελική ήττα του Ναπολέοντα. Μετά τη ναυμαχία το Βρετανικό Ναυτικό έγινε η πρώτη ναυτική δύναμη στον κόσμο, μέχρι την εμφάνιση της αυτοκρατορικής Γερμανίας πριν τον Α' Παγκόσμιο Πόλεμο, εκατό χρόνια μετά.
Ο Ναύαρχος Νέλσον έγινε ο μεγαλύτερος στρατιωτικός ήρωας της Βρετανίας και πηγή έμπνευσης για το Βασιλικό Ναυτικό. Στα 1808 ο "Κίονας του Νέλσον" ανεγέρθηκε στο Δουβλίνο για να τιμήσει τον Νέλσον και τις νίκες του (πολλοί απ' τους ναύτες που πήραν μέρος στη Ναυμαχία του Τραφάλγκαρ ήταν Ιρλανδοί) και σωζόταν μέχρι το 1966, οπότε και καταστράφηκε από υποστηρικτές του Ι.Ρ.Α. Η πασίγνωστη πλατεία Τραφάλγκαρ του Λονδίνου πήρε το όνομά της από την τοποθεσία της ναυμαχίας. Από πάνω της δεσπόζει το άγαλμα του Νέλσον πάνω στη "Στήλη του Νέλσον" που ανεγέρθηκε το 1843. Σε αντίθεση μ' αυτά, πολλές γενιές παιδιών στη Γαλλία μάθαιναν στα σχολεία ότι το Τραφάλγκαρ "ήταν ναυμαχία που δεν ανέδειξε νικητή και στην οποία σκοτώθηκε ο Βρετανός διοικητής". Μια απ' τις δευτερεύουσες συνέπειες ήταν ότι οι Γάλλοι αξιωματικοί του Ναυτικού σταμάτησαν να προσφωνούνται "κύριοι", αλλά "κυρίες" για να δείξουν την αγανάκτησή τους.
Εξωτερικοί σύνδεσμοι
Ν Κατηγορία:Στρατιωτική ιστορία της Αγγλίας Κατηγορία:Στρατιωτική ιστορία της Ισπανίας Τραφάλγκαρ Τραφάλγκαρ
Δήμος Ωραιοκάστρου
Διοικητική διαίρεση
<mapframe text="Όρια Δήμου Ωραιοκάστρου " width=300 height=300 zoom=10 longitude=22.9089 latitude=40.7570 > { "type": "ExternalData", "service": "geoshape", "ids": "Q15966999","properties": {"title": "Δήμος Ωραιοκάστρου", "marker-color": "f01080"} }
Ιστορικά στοιχεία
Το Παλαιόκαστρο αποτελεί τον παλαιότερο οικισμό, που βρίσκεται νότια του Ωραιοκάστρου. Ο Ναός Αγίου Αθανασίου Παλαιοκάστρου ανάγεται πριν το 1864 καθώς επιγραφή διασώζει το γεγονός της ανακαίνισης του ναού μετά απο πυρκαγιά το έτος 1864. Στην τοιχοποιϊα του απεκαλύφθηκαν μαρμάρινες επιγραφές ελληνιστικών χρόνων, τμήματα κιονοκράνων και μαρμάρων από αρχαία κτίσματα.
Σύμφωνα με μια εκδοχή, που υποστηρίζεται από παλιούς κατοίκους, το όνομα Ωραιόκαστρο προέκυψε μετά από πρόταση ποντίων προσφύγων εις ανάμνηση ιστορικού κάστρου που βρίσκεται στο Χατς της Άρδασσας του Πόντου. Η περιοχή του Ωραιοκάστρου επιλέχθηκε από την επιτροπή αποκατάστασης προσφύγων, το 1922, για να εγκατασταθούν πρόσφυγες από τον Πόντο και τον Καύκασο. Οι πρώτες προσφυγικές οικογένειες που εγκαταστάθηκαν ήταν λιγότερες από 200. Συνολικά παραχωρήθηκαν 22.000 στρέμματα που εκτεινόταν, ξεκινώντας από νότια, από τα όρια του σημερινού Παλαιόκαστρου. Το επιλεγμένο τοπίο, επί τουρκοκρατίας, είχε χρήση βοσκότοπου, χωρίς οικιστικές εγκαταστάσεις πέρα από κτηνοτροφικές μονάδες. Οι κτηνοτρόφοι χρησιμοποιούσαν την έκταση κατόπιν άδειας από τούρκους γαιοκτήμονες. Λόγω της διαμόρφωσης του εδάφους με πολλές χαράδρες, η περιοχή παρουσίαζε τοπικά στάσιμα νερά που φιλοξενούσαν πλήθος κουνουπιών, τα οποία αποτέλεσαν πληγή ελονοσίας για τους πρώτους κατοίκους. Η Γαλήνη είναι αυτόνομος μεταγενέστερος οικισμός που βρίσκεται νότια-ανατολικά του Ωραιοκάστρου.
Πηγές
Κατηγορία:Δήμοι του νομού Θεσσαλονίκης Κατηγορία:Δήμοι της Περιφέρειας Κεντρικής Μακεδονίας
Γιόχαν Μπάγερ
μικρογραφία| Ο αστερισμός [[Ωρίων (αστερισμός)|του Ωρίωνα στην Ουρανομετρία του Μπάγερ]] Ο Γιόχαν Μπάγερ (Johann Bayer, 1572 – 7 Μαρτίου 1625) ήταν Γερμανός δικηγόρος και ουρανογράφος (χαρτογράφος του ουρανού ). Γεννήθηκε στο Ράιν της Κάτω Βαυαρίας, το 1572. Στα είκοσι, το 1592, άρχισε τη μελέτη του για τη φιλοσοφία και τη νομική στο Πανεπιστήμιο του Ίνγκολσταντ, έπειτα από την οποία μετακόμισε στο Άουγκσμπουργκ για να ξεκινήσει την εργασία του ως δικηγόρος, και έγινε νομικός σύμβουλος του δημοτικού συμβουλίου το 1612.
Ο Μπάγερ είχε πολλά ενδιαφέροντα εκτός της εργασίας του, συμπεριλαμβανομένης της αρχαιολογίας και των μαθηματικών. Ωστόσο, είναι κυρίως γνωστός για το έργο του στην αστρονομία, ιδιαίτερα για το έργο του σχετικά με τον προσδιορισμό των θέσεων που έχουν τα αντικείμενα στην ουράνια σφαίρα. Παρέμεινε άγαμος και πέθανε το 1625.
Ο αστρικός άτλας του Μπάγερ Uranometria Omnium Asterismorum ("Ουρανομετρία όλων των αστερισμών") δημοσιεύτηκε για πρώτη φορά το 1603 στο Άουγκσμπουργκ και ήταν αφιερωμένος σε δύο εξέχοντες ντόπιους πολίτες. Αυτός ήταν ο πρώτος άτλαντας που κάλυψε ολόκληρη την ουράνια σφαίρα. Βασίστηκε στο έργο του Τύχο Μπράχε και πιθανότατα να έχει δανειστεί στοιχεία από τον αστρικό άτλαντα του 1540 του Αλεσσάντρο Πικκολόμινι, De le stelle fisse ("Των σταθεροποιημένων αστεριών"), αν και ο χάρτης του Μπάγερ περιελάμβανε 1.000 αστέρια περισσότερα από το χάρτη του Πικολομίνι. Η Uranometria εισήγαγε ένα νέο σύστημα ονομασίας για τα αστέρια, που έγινε γνωστό ως ονοματοδοσία Μπάγερ. Ο άτλαντας του Μπάγερ περιελάμβανε δώδεκα νέους αστερισμούς που εφευρέθηκαν λίγα χρόνια νωρίτερα για να γεμίσουν τον απώτερο νότο του νυχτερινού ουρανού, που ήταν άγνωστος στην αρχαία Ελλάδα και τη Ρώμη.
Ο κρατήρας Μπάγερ στη Σελήνη πήρε το όνομά του.
Εξωτερικοί σύνδεσμοι
Κατηγορία:Γερμανοί αστρονόμοι
Λούκα Χέννι
Πρόωρη ζωή
Ο Hänni γεννήθηκε στη Βέρνη της Ελβετίας. Κατά τη διάρκεια του χρόνου του στο νηπιαγωγείο Hänni έλαβε μαθήματα τυμπάνου. Στην ηλικία των 9 ετών δίδαξε να παίζει κιθάρα και πιάνο. Αφού ολοκλήρωσε το σχολείο, άρχισε την εκπαίδευση ως τοιχοποιός, ο οποίος σταμάτησε το 2012, τη δεύτερη χρονιά κατάρτισης, υπέρ της καριέρας του στη μουσική.
Πρώτες μουσικές επιτυχίες
Το πρώτο του single ονομάζεται "Do not Think About Me", το οποίο συνθέτει ο Dieter Bohlen. Δημοσιεύθηκε στις 2 Μαΐου 2012. Μετά από τέσσερις ημέρες, το σίνγκλ έφτασε στη χρυσή κατάταξη στην Ελβετία και κατέλαβε την πρώτη θέση στα τσάρτ της Γερμανίας, της Αυστρίας και της Ελβετίας. Έτσι, ο Hänni ήταν ο πρώτος Ελβετός πολίτης που έφθασε το Νο. 1 στα γερμανικά διαγράμματα (τσάρτς) μετά από 52 χρόνια.
Το ντεμπούτο άλμπουμ My Name Is Luca κυκλοφόρησε στις 18 Μαΐου 2012 και τοποθετήθηκε στο Νο 1 στην Αυστρία και την Ελβετία και το Νο 2 στη Γερμανία στα διαγράμματα άλμπουμ. Το άλμπουμ έγινε χρυσό στην Ελβετία και την Αυστρία. Στις 4 Μαΐου 2012 κυκλοφόρησε το πρώτο του μουσικό βίντεο στο τραγούδι "Do not Think About Me". Το βίντεο γυρίστηκε στη Δανία στο νησί Rømø στις 30 Απριλίου 2012. Σκηνοθετήθηκε από τον Nikolaj Georgiew. Μετά τη δημοσίευση του βίντεο, έβαλε ένα νέο ρεκόρ στην βίντεο portal Clipfish με περισσότερες από 600.000 εμφανίσεις την ημέρα της πρεμιέρας.
Το δεύτερο του single, "I Will Die for You", κυκλοφόρησε στις 24 Αυγούστου 2012. Το βίντεο που σκηνοθέτησε ο Oliver Sommer (AVA Studios) στη Βαρκελώνη ένα μήνα νωρίτερα. Στις 10 Αυγούστου 2012, το βίντεο γιόρτασε την πρώτη του πορεία στο ClipFish. Το Maxi-CD συμπεριέλαβε, εκτός από την αρχική έκδοση του Dieter Bohlen και το νέο τραγούδι "Oh No No", δύο remixes του ελβετικού DJ και του παραγωγού μουσικής Mike Candys.
Για το remix Mike Candys 2012 Επεξεργάστηκε ένα βίντεο κλιπ που δημοσιεύτηκε στο ClipFish στις 23 Αυγούστου 2012. Το single έφτασε τον αριθμό 54 στα γερμανικά διαγράμματα, τον αριθμό 46 στα αυστριακά διαγράμματα και τον αριθμό 37 στα ελβετικά διαγράμματα. Η πρώτη του περιοδεία, Luca Hänni & Band - Live on Tour, ξεκίνησε στην Hoyerswerda την 1η Οκτωβρίου 2012. Περιλάμβανε 32 συναυλίες στη Γερμανία, την Αυστρία και την Ελβετία και τελείωσε στη Δρέσδη στις 20 Νοεμβρίου. Λόγω της μεγάλης ζήτησης στην Ελβετία αναγνωρίστηκαν επιπλέον συναυλίες στη Ζυρίχη, στο Uetendorf και στο Amriswil. Ο Hänni έπαιξε τρεις συναυλίες στη Ζυρίχη και δύο στο Uetendorf.
Τον Μάρτιο του 2013, ο Hänni έλαβε το βραβείο μουσικής "Swiss Music Awards" στην κατηγορία "Best Breaking Act National". Τον ίδιο μήνα προτάθηκε για το γερμανικό βραβείο μουσικής «Echo» στην κατηγορία Newcomer International. Ο Hänni έλαβε επίσης υποψηφιότητα για το Βραβείο Παιδικής Επιλογής στο αγαπημένο αστέρι της κατηγορίας: Γερμανία, Αυστρία και Ελβετία. Κέρδισε αυτό το διεθνές βραβείο κοινού και το πήρε στην τελετή απονομής των βραβείων στο Λος Άντζελες στις 23 Μαρτίου 2013.
Άλλες δουλειές
Τον Ιούνιο του 2012, η ​​ελβετική εμπορική εταιρεία «Migros» ανέλαβε τον Luca Hänni για την μάρκα Nick Tyler για τα ανδρικά εσώρουχα, για διαφήμιση. Στο πλαίσιο αυτό, η εταιρεία δημοσίευσε μια σειρά εσωρούχων για τον άνθρωπο με το όνομα Nick Tyler από τον Luca, για τον οποίο ο Hänni εργάστηκε ως μοντέλο. Επιπλέον, υπήρχε μια γυναικεία συλλογή που ονομάζεται Luca's Favorite Edition. Η συνεργασία με τον Migros αφορούσε επίσης τη δέσμευση στο πλαίσιο της υποστήριξης των παιδιών, όπως για παράδειγμα κατά τη διάρκεια του Grand Prix Migros-finals στις 4 Απριλίου 2014 στην Arosa για την Hanni.
Στις 24 Αυγούστου 2012, ο ​​Hänni άνοιξε τις ακροάσεις στη δέκατη σεζόν της Deutschland sucht den Superstar, στην πόλη του τη Βέρνη, για την οποία είδε σε διαφημιστική εκστρατεία από τον Ιούλιο του 2012. Τον Δεκέμβριο του 2012, η ​​Hänni παρουσίασε το πρόγραμμα RTL II BRAVO The Hits 2012 - Η παράσταση. Στο 11ο Παγκόσμιο Πρωτάθλημα Wok 2013 στο Oberhof, ο Hänni ήταν οδηγός και τερμάτισε στην 6η θέση με την ελβετική ομάδα τεσσάρων ανδρών wok. Το τελευταίο έργο ήταν με τον Ελβετικό DJ Christopher S το 2014. Το έργο είχε πολλές εμφανίσεις club και ταξίδεψε μέσω της Γερμανίας, της Αυστρίας και της Ελβετίας.
Το τραγούδι "Ensemble" είναι ένα φιλανθρωπικό έργο και υποστηρίζει τους άπορους στην Ελβετία. Στις 21 Νοεμβρίου 2014, το βίντεο κυκλοφόρησε και κατέκτησε την πλατινένια κατάσταση. Τον Νοέμβριο / Δεκέμβριο του 2014 ο Luca συμμετείχε στη νέα ελβετική βραδινή παράσταση «Μάχη της ορχήστρας». Όλοι οι σχηματισμοί, οι οποίοι έλαβαν χώρα στη «μάχη της ορχήστρας», υποστηρίχθηκαν από ένα εξέχον και πλήρες μέλος της ομάδας. Αυτό το πρόσωπο ενσωματώθηκε στην ομάδα και τραγούδησε ή έπαιξε ένα όργανο στις μουσικές παραστάσεις. Υποστήριξε το BML Talents του σχηματισμού της Λουκέρνης ως εξέχον μέλος και κέρδισε τον τίτλο.
Από τα μέσα Ιανουαρίου μέχρι τον Φεβρουάριο του 2015 ο Λούκα ήταν στο Λος Άντζελες. Στο στούντιο 17 Hertz στο βόρειο τμήμα του Χόλιγουντ, παρήγαγαν το 4ο άλμπουμ στούντιο. Ο Ελβετός παραγωγός μουσικής Fabian Egger παρήγαγε αυτό το άλμπουμ στο Λος Άντζελες. Υπάρχει υποστήριξη από μεγάλους μουσικούς όπως ο Andre Merritt (καλλιτέχνες τραγουδοποιών όπως ο Chris Brown, ο Rihanna και ο Justin Bieber) ή ο James Fauntleroy (συν-αυτοκίνητο του Justin Timberlake single Pusher Love Girl).
Το 2018, ο Hanni ανακοινώθηκε ως εκπρόσωπος της Ελβετίας στο διαγωνισμό τραγουδιού της Eurovision 2019 στο Τελ-Αβίβ του Ισραήλ. Με το τραγούδι "She Got Me" κατέλαβε την 4η θέση στον τελικό, με 360 βαθμούς. Αυτή ήταν η δεύτερη συμμετοχή του Hanni στην Eurovision, που προηγουμένως ήταν εκπρόσωπος βαθμών της Ελβετίας στο διαγωνισμό του 2017.
Επιπλέον ιστοσελίδες
Κατηγορία:Ελβετοί τραγουδιστές Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Σφαιρίδιο Μποκ
thumb|255px|Εικόνα σφαιριδίων Bok στην περιοχή ιονισμένου ατομικού υδρογόνου [[IC 2944 (λήφθηκε με το Διαστημικό Τηλεσκόπιο Χαμπλ).]] Στην Αστρονομία τα σφαιρίδια Bok (Bok globules) είναι σκοτεινά μοριακά νέφη, σχετικώς μικρά και υψηλής πυκνότητας, στον διαστρικό χώρο. Στο εσωτερικό τους λαβαίνει χώρα αρκετές φορές η γέννηση νέων αστέρων. Τα σφαιρίδια Bok βρίσκονται μέσα σε περιοχές ιονισμένου υδρογόνου (Η II) και οι μάζες τους είναι της τάξεως των 10 ως 50 ηλιακών μαζών. Οι διαστάσεις τους είναι της τάξεως του ενός έτους φωτός. Τα σφαιρίδια Bok περιέχουν μοριακό υδρογόνο (H2), οξείδια του άνθρακα, ήλιο και περί το 1% κατά μάζα πυριτικής σκόνης. Συνήθως ένα σφαιρίδιο Bok γεννά ένα διπλό ή πολλαπλό σύστημα αστέρων (Launhardt R., Sargent A.I., Henning T., et al.: «Binary and multiple star formation in Bok globules», Proceedings of IAU Symposium No. 200 on The Formation of Binary Stars. Eds Reipurth & Zinnecker (2002), σελ. 103)
Τα σφαιρίδια Bok πήραν το όνομά τους από τον αστρονόμο Μπαρτ Μποκ (Bart J. Bok), που τα παρετήρησε πρώτος, τη δεκαετία του 1940. Σε μία εργασία τους που δημοσιεύθηκε το 1947, ο Bok και ο E.F. Reilly υπέθεσαν ότι αυτά τα σκοτεινά νέφη ήταν «παρόμοια με κουκούλια εντόμων, που υφίστανται βαρυτική κατέρρευση σχηματίζοντας νέους αστέρες και αστρικά σμήνη» (Bok, B. J., Reilly, E. F.: «Small Dark Nebulae», Astrophysical Journal, τόμος 105, σελ. 255). Αυτή η υπόθεση ήταν δύσκολο να αποδειχθεί εξαιτίας της παρατηρησιακής αδυναμίας να διακριβωθεί τι συνέβαινε μέσα σε ένα πυκνό σκοτεινό νέφος που απορροφά όλο το ορατό φως που εκπέμπεται μέσα σε αυτό. Μία ανάλυση παρατηρήσεων στο εγγύς υπέρυθρο, που δημοσιεύθηκε το 1990, επεβεβαίωσε ότι πράγματι γεννιούνταν νέοι αστέρες μέσα σε σφαιρίδια Bok (Yun J.L., Clemens D.P.: «Star formation in small globules – Bart Bok was correct», Astrophysical Journal, τ. 365, σ. L73). Μεταγενέστερες παρατηρήσεις έχουν αποκαλύψει ότι κάποια σφαιρίδια Bok εμπεριέχουν πηγές θερμότητας, άλλα περιέχουν Αντικείμενα Herbig-Haro και ορισμένα εμφανίζουν εκροές μοριακού αερίου. Μελέτες φασματικών γραμμών εκπομπής στα χιλιοστομετρικά κύματα παρέχουν επίσης ενδείξεις για την πρόσπτωση ύλης πάνω σε ένα κεντρικό πρωτοαστέρα (Zhou, S., Evans, N.J., II, Kömpe, C., Walmsley, C.M.: «Evidence for protostellar collapse in B335», Astrophysical Journal, τόμ. 404, σελ. 232, 1993).
Τα σφαιρίδια Bok αποτελούν ακόμα αντικείμενα έντονης ερευνητικής δραστηριότητας στην Αστρονομία. Το εσωτερικό τους είναι από τα ψυχρότερους τόπους στο φυσικό Σύμπαν (μέχρι 3 K), ενώ η δομή και η πυκνότητά τους παραμένει κάπως μυστηριώδης. Οι μέθοδοι που έχουν εφαρμοσθεί μέχρι στιγμής στην έρευνά τους χρησιμοποιούν την πυκνότητα που υπολογίζεται από την απορρόφηση στο εγγύς υπέρυθρο και την καταμέτρηση αστέρων.
Εξωτερικοί σύνδεσμοι
Κατηγορία:Νεφελώματα Κατηγορία:Σκοτεινά νεφελώματα
Μεγάλη Πλάκα Κουφονησίων
Η Μεγάλη Πλάκα είναι ακατοίκητη νησίδα των Κυκλάδων η οποία βρίσκεται νότια της Κέρου μαζί με την Πλακή, το Λουμπαρδιάρη, τον Άγιο Ανδρέα, το Λάζαρο και το Τσουλούφι. Είναι προσβάσιμα από ιστιοπλοϊκά σκάφη ή καϊκια και όλα τους διαθέτουν πανέμορφο βυθό, γαλαζοπράσινα νερά και μικρούς κόλπους. Αναφέρεται επίσημα το 2001 να προσαρτάται στην κοινότητα Κουφονησίων. Ανήκει στη δημοτική ενότητα Κουφονησίων του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.
Παραπομπές
Κατηγορία:Βραχονησίδες των Κουφονησίων
Ματράλια
Τα Ματράλια ήταν αρχαία ρωμαϊκή εορτή προς τιμήν της θεότητας Μάτερ Ματούτα, θεά της ανάπτυξης και της καλοτυχίας, που ταυτιζόταν με την επίσης ρωμαϊκή Αουρόρα ή με τη Λευκοθέα-Ινώ.
Παγετώνας και Φιόρδ Ιλούλισσατ
285px|thumb|right| Η πόλη Ιλούλισσατ 285px|thumb|right|Παγόβουνα στο φιόρδ Ιλούλισσατ Ο Παγετώνας και το Φιόρδ Ιλούλισσατ (Ilulissat Icefjord, γροιλανδικά: Ilulissat Kangerlua) εκτείνεται δυτικά από το Γροιλανδικό Στρώμα Πάγου έως τον Κόλπο Ντίσκο, κοντά στην πόλη Ιλούλισσατ. Στο ανατολικό άκρο του φιορδ βρίσκεται ο παγετώνας Γιάκομπσχαβν Ίσμπρε, ο πλέον «παραγωγικός» παγετώνας στο Βόρειο Ημισφαίριο. Ο παγετώνας ρέει με ρυθμό 20 έως 35 μέτρα την ημέρα, το οποίο έχει ως συνέπεια την αποκόλληση παγόβουνων, συνολικού βάρους 20 δισεκατομμυρίων τόνων το χρόνο, τα οποία διέρχονται από το φιόρδ. Τα παγόβουνα είναι συχνά τόσο μεγάλα και ψηλά (μέχρι και ένα χιλιόμετρο ύψος), ώστε προσκρούουν στα ρηχά τμήματα του βυθού του φιόρδ και παραμένουν εκεί μερικές φορές για χρόνια, έως ότου διαλυθούν και παρασυρθούν από την δύναμη των παγόβουνων που κατεβαίνουν από το φιόρδ. Τα απελευθερωμένα παγόβουνα, βγαίνοντας στην ανοικτή θάλασσα, αρχικά παρασύρονται βόρεια από τα θαλάσσια ρεύματα πριν στραφούν νότια στον Ατλαντικό Ωκεανό. Τα μεγάλα παγόβουνα συνήθως δεν λιώνουν μέχρι να φτάσουν σε γεωγραφικό πλάτος 40 με 45 μοίρες βόρεια (νότια της Μεγάλης Βρετανίας και στην ίδια ευθεία με την πόλη της Νέας Υόρκης.
Ματράλια
Στην αρχαία Ρώμη υπήρχε ναός της Μάτερ Ματούτα στο Φόρουμ Μποάριουμ και εκεί τελούνταν η γιορτή στις 11 Ιουνίου. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Στις υπηρέτριες απαγορευόταν η συμμετοχή και η είσοδος στο ναό, αντιθέτως, σύμφωνα με πηγές, μία από αυτές συνοδευόταν στο ναό από τις οικοδέσποινες και την χτυπούσαν με ένα ράπισμα στο πρόσωπο. Οι γυναίκες που συμμετείχαν έπαιρναν μαζί τους τα παιδιά των αδερφών τους, κι όχι τα δικά τους, τα κρατούσαν στην αγκαλιά τους και προσεύχονταν για την ευημερία τους.
Παγετώνας και Φιόρδ Ιλούλισσατ
Ο Παγετώνας και το Φιόρδ Ιλούλισσατ έχουν ανακηρυχθεί από το 2004 Μνημείο Παγκόσμιας Κληρονομιάς από την UNESCO.
Ματράλια
Έπειτα, στόλιζαν με στεφάνια το άγαλμα της θεάς και οι γυναίκες πρόσφεραν στη θεά πίτες ψημένες σε πήλινα σκεύη.
Παγετώνας και Φιόρδ Ιλούλισσατ
Η πόλη του Ιλούλισσατ
thumb|755px|center| Πανοραμική άποψη της πόλης Ιλούλισσατ Η πόλη Ιλούλισσατ (Ilulissat) είναι ο τρίτος μεγαλύτερος οικισμός της Γροιλανδίας, με πληθυσμό 4,533 ανθρώπους, καθώς και η έδρα του Δήμου Ιλούλισσατ (Ilulissat Kommuniat) ο οποίος καλύπτει έκταση 47,000 τετραγωνικών χιλιομέτρων. Η πόλη βρίσκεται περίπου στο μέσον της δυτικής ακτής της χώρας και 200 χιλιόμετρα βόρεια του Αρκτικού Κύκλου. Φιλοξενεί σχεδόν τόσους σκύλους για έλκηθρα όσο και ανθρώπους.
Ματράλια
Τα Ματράλια δε θα πρέπει να συγχέονται με τα Ματρονάλια, που εορτάζονταν την πρώτη ημέρα του Μαρτίου.
Εξωτερικοί σύνδεσμοι
Κατηγορία:Αρχαίες ρωμαϊκές εορτές
Παγετώνας και Φιόρδ Ιλούλισσατ
Η πόλη του Ιλούλισσατ
Στην ευρύτερη περιοχή του παγετώνα υπήρχαν οικισμοί των Ινουίτ επί τουλάχιστον 3000 χρόνια. Ο εγκαταλελειμμένος οικισμός του Σερμερμιούτ (Sermermiut), δύο χιλιόμετρα νότια της πόλης του Ιλούλισσατ, ήταν από τους μεγαλύτερους της Γροιλανδίας με περίπου 250 κατοίκους. Η σύγχρονη πόλη ιδρύθηκε το 1741 από τον Δανό ιεραπόστολο Πόουλ Έγκεντε (Poul Egede) για τον έμπορο Γιάκομπ Σέβεριν (Jakob Severin) ο οποίος είχε ιδρύσει έναν εμπορικό σταθμό στην περιοχή.
Εξωτερικοί σύνδεσμοι
Κατηγορία:Γεωγραφία της Δανίας Κατηγορία:Γεωγραφία της Γροιλανδίας Κατηγορία:Μνημεία Παγκόσμιας Κληρονομιάς στη Δανία
Λαοδίκεια της Μεσοποταμίας
Η Λαοδίκεια ήταν ελληνιστική πόλη της Μεσοποταμίας. Την αναφέρει ο Ρωμαίος ιστορικός Πλίνιος (vi ,26 και 30), ως Seleuciam, Laodiceam et Artemitam, δηλαδή τοποθετώντας την μεταξύ της Σελεύκειας και της Αρτεμίτας. Ίσως να βρισκόταν στην Απολλωνιάτιδα επαρχία. Η σημερινή της τοποθεσία είναι άγνωστη, αλλά βρισκόταν στο Ιράκ.
Σέρβοι
thumb|200px|Σέρβοι. Οι Σέρβοι είναι Νοτιοσλαβικό έθνος και εθνοτική ομάδα στα Βαλκάνια. Η πλειοψηφία των Σέρβων κατοικεί στη Σερβία (περιλαμβάνομένης μιας μειονότητας στο έδαφος του Κοσόβου, καθώς και στη Βοσνία και Ερζεγοβίνη και στο Μαυροβούνιο και σχηματίζουν σημαντικές μειονότητες στην Κροατία, τη Βόρεια Μακεδονία και τη Σλοβενία. Υπάρχει μεγάλη σερβική διασπορά στη Δυτική Ευρώπη και εκτός Ευρώπης υπάρχουν πολλές σημαντικές κοινότητες στη Βόρεια Αμερική και στην Αυστραλία.
Λαοδίκεια της Μεσοποταμίας
Πηγές
Κατηγορία:Ελληνιστικές πόλεις Κατηγορία:Αρχαίες πόλεις της Μεσοποταμίας
Σέρβοι
Οι Σέρβοι μοιράζονται πολιτιστικά χαρακτηριστικά με την υπόλοιπη Νοτιοανατολική Ευρώπη και είναι κυρίως Ορθόδοξοι Χριστιανοί ως προς το θρήσκευμα. Η Σερβική γλώσσα είναι επίσημη στη Σερβία, παράλληλα επίσημη στο Κόσοβο και στη Βοσνία και Ερζεγοβίνη και μιλιέται από την πλειοψηφία στο Μαυροβούνιο. Οι Σέρβοι αριθμούν 11 - 12 εκ. ανθρώπους σε όλο τον κόσμο. Το 64% (8,2 εκ.) ζει στη Σερβία, το 13% (1,6 εκ.) στη Βοσνία και το υπόλοιπο 23% (2,8 εκ.) ζει σε άλλες χώρες (ΗΠΑ, Ελβετία και αλλού).
Η καταγωγή των Σέρβων έρχεται από την Πολωνία όπου και κατοικούσαν τον 6ο αιώνα. Έφτασαν στα Βαλκάνια και αναμίχθηκαν με άλλα φύλα.
Εθνολογία
Η σύγχρονη ταυτότητα των Σέρβων έχει τις ρίζες της στην Ορθοδοξία και στις παραδόσεις. Τον 19ο αιώνα εκδηλώθηκε η Σερβική εθνική ταυτότητα με την επίγνωση της ιστορίας και της παράδοσης, της μεσαιωνικής κληρονομιάς και της πολιτιστικής ενότητας, παρά τη διαβίωση υπό διαφορετικές αυτοκρατορίες. Τρία στοιχεία, μαζί με την κληρονομιά της δυναστείας των Νεμάνια, ήταν ζωτικής σημασίας στη διαμόρφωση της ταυτότητας και στη διατήρησή της κατά την ξένη κυριαρχία: η Σερβική Ορθόδοξη Εκκλησία, η Μάχη του Κοσσυφοπεδίου και η Σερβική γλώσσα. Όταν το Πριγκιπάτο της Σερβίας απέκτησε την ανεξαρτησία του από την Οθωμανική Αυτοκρατορία η Ορθοδοξία κατέστη κρίσιμη για τον καθορισμό της εθνικής ταυτότητας σε αντίθεση με τη γλώσσα που τη μοιραζόταν με άλλους Νότιους Σλάβους (Κροάτες και Βόσνιους Μουσουλμάνους). Η παράδοση της σλάβα, της γιορτής του οικογενειακού προστάτη αγίου, είναι σημαντικό εθνικό χαρακτηριστικό της Σερβικής ταυτότητας και θεωρείται συνήθως η σημαντικότερη και επισημότερη γιορτή.
Η προέλευση του εθνώνυμου είναι ασαφής. Γενετικές μελέτες στους Σέρβους δείχνουν ότι έχουν στενή συγγένεια με τους υπόλοιπους Βαλκανικούς λαούς και ιδιαίτερα εκείνους της πρώην Γιουγκοσλαβίας.